
Br. 1705/20.
Stara Sušica, 5. listopada 2020.


[bookmark: _GoBack]	Sukladno članku 9. stavak 1. alineja 9. Sporazuma o osnivanju Centra za poljoprivredu i ruralni razvoj Primorsko – goranske županije (dalje u tekstu: Sporazum) i članku 16. stavku 1. točka 9. Statuta Centra za poljoprivredu i ruralni razvoj Primorsko – goranske županije (dalje u tekstu: Statut), Upravno vijeće Centra za poljoprivredu i ruralni razvoj Primorsko – goranske županije (dalje u tekstu: Upravno vijeće), na sjednici održanoj 30. rujna 2020. godine, donijelo je


M I Š LJ E NJ E  I  P R I J E D L O G
o odabiru kandidata na radno mjesto „referent za prodaju i promociju autohtonih proizvoda“


	Upravno vijeće mišljenja je da je postupak odabira kandidata za radno mjesto “referent za prodaju i promociju autohtonih proizvoda” u Centru za poljoprivredu i ruralni razvoj Primorsko – goranske županije (dalje u tekstu: Centar), proveden u skladu sa važećim internim aktima Centra, te se predlaže Ravnatelju da, sukladno Odluci br. 1376/20 od 10. kolovoza 2020. godine, zaposli gđu. Sandru Vertel Palmić iz Matulja, Trg M. Tita 12 na radno mjesto “referent za prodaju i promociju autohtonih proizvoda” u Centru.

 
O b r a z l o ž e n j e


	Temeljem Odluke o odabiru kandidata br. 1376/20 Centar je zaprimio Žalbu g. Gorana Ludviga, Zdravka Kučića 37, Rijeka. Ravnatelj je od ovoga Upravnog vijeća tražio Mišljenje o navedenoj Žalbi i Odluci, te prijedlog za daljnje postupanje.
Odluka Ravnatelja br. 1376/20 o odabiru kandidata donesena je temeljem prijedloga Povjerenstva za zapošljavanje Centra (dalje u tekstu: Povjerenstvo). Odluka br. 2088/19 od 29. Studenog 2019. godine o imenovanju članova navedenog Povjerenstva od strane Upravnog vijeća javno je dostupna na web stranici Centra (https://cprr.hr/4-sjednica), a za članove su imenovani: Mladen Brajan, predstavnik Primorsko-goranske županije – predsjednik, Dana Jovanović Drpić, predstavnica Primorsko-goranske županije – članica, Anđelko Florijan, predstavnik Upravnog vijeća Centra – član.
	Cijeli postupak provođenja predmetnog  natječaja detaljno je obrazložen u Odluci Ravnatelja br. 1376/20. 
Povjerenstvo je poslalo poziv na razgovor svim kandidatima koji su zadovoljili formalne uvjete natječaja, a intervju sa svakim pojedinim kandidatom provodio se s ciljem utvrđivanja vještina, posebnih znanja, sklonosti i dosadašnjih iskustava u poslovima slične naravi, a pri čemu je važan bio i osobni dojam o kandidatu.  
Kao dokaz da je Povjerenstvo postupalo s ciljem odabira što kvalitetnijeg kandidata je i činjenica da se zbog velikog broja kandidata odlučilo i na drugi krug intervjua, a iz cijelog postupka je vidljivo da nije vršena spolna ili bilo koja druga diskriminacija.
	Upravno vijeće je imenovalo Povjerenstvo upravo radi transparentnosti i što kvalitetnijeg postupka odabira kandidata za pojedino radno mjesto, te definitivno ne postoji samo „pro forma“.
	Činjenica da je Odluka br. 1376/20 donesena 10. kolovoza 2020. godine, a poslana 14. kolovoza 2020. godine, nema negativnih posljedica po kandidate s obzirom da je ista poslana preporučenom poštom, te je rok žalbe tekao od dana dostave pojedinom kandidatu.
Ovo Upravno vijeće mišljenja je da je, temeljem svega navedenog, postupak odabira kandidata proveden korektno, transparentno, profesionalno, zakonito i u skladu s internim aktima Centra, te stoga daje ovo pozitivno mišljenje na provedeni postupak i prijedlog Ravnatelju da postupi sukladno Odluci br. 1376/20 od 10. kolovoza 2020. godine.
	


	





								Predsjednik Upravnog vijeća
									Anđelko Florijan

								_______________________ 

